Το **Γκουνταούρι** (γεωργιανά: გუდაური) είναι ένα χιονοδρομικό κέντρο που βρίσκεται στο νότιο οροπέδιο της οροσειράς του Μεγάλου Καυκάσου στη Γεωργία. Το θέρετρο βρίσκεται στην περιοχή Στεπαντσμίντα, κατά μήκος της Γεωργιανής Στρατιωτικής Οδού κοντά στο πέρασμα Τζβάρι, σε υψόμετρο 2.200 μέτρων πάνω από την επιφάνεια της θάλασσας με μια χιονοδρομική έκταση που απολαμβάνει τη μέγιστη έκθεση στον ήλιο. Το Γκουνταούρι βρίσκεται 120 χιλιόμετρα στα βόρεια Τιφλίδας, πρωτεύουσας της χώρας, και δύο ώρες οδικώς από το Διεθνές Αεροδρόμιο της Τιφλίδας. Το θέρετρο προσφέρει ευκαιρίες για σκι υψηλής ποιότητας.   Οι πλαγιές του πρωτεύουσας είναι οι καλύτερες για ελεύθερους αναβάτες και γενικά θεωρούνται ασφαλείς από χιονοστιβάδες. Η χιονοδρομική περίοδος διαρκεί από τον μήνα Δεκέμβριο έως τον μήνα Απρίλιο. Το σκι από ελικότερο είναι επίσης διαθέσιμο καθ' όλη τη διάρκεια της σεζόν.

Σκι από ελικόπτερο
------------------

Το σκι από ελικότερο παρέχει στους σκιέρ πρόσβαση σε μερικά από τα καλύτερα χιονισμένα τοπία στον Καύκασο.  Καθώς τα ελικόπτερα έχουν σχεδόν απεριόριστες δυνατότητες πρόσβασης στα τοπικά βουνά, οι σκιέρ μπορούν να ζήσουν μερικές από τις πιο υπέροχες διαδρομές στην Ευρώπη - σε υψόμετρα που κυμαίνονται μεταξύ 1.500 και 4.200 μέτρων πάνω από την επιφάνεια της θάλασσας. Τα ελικόπτερα, τα οποία χειρίζονται έμπειροι οδηγοί, αποβιβάζουν τον κόσμο σε κορυφές βουνών, παγετώνες, υπέροχες κορυφογραμμές.

Περιήγηση με σκι
----------------

 Θέρετρο Γκουνταούρι, Γεωργία
Η περιοχή του θερέτρου Γκουνταούρι και ο ορεινός όγκος του Καζμπέκ είναι εξαιρετικά τοπία για περιηγήσεις με σκι. Επίσης είναι ένας πολύ καλός τρόπος για να αποκτήσει κανείς πρόσβαση στη φύση, όπως πρέπει να τη βλέπει. Τα λιφτ παρέχουν εύκολη πρόσβαση στην ορεινή ερημιά, που κάνει αυτή την περιοχή τόσο ξεχωριστή. Με τον απαραίτητο εξοπλισμό και με λίγη σκληρή δουλειά, οι αναβάτες θα μπορέσουν να ξεφύγουν από τα πλήθη που συχνάζουν στις πίστες και να κάνουν υπέροχο σκι.

Αλεξίπτωτο πλαγιάς
------------------

Το Γκουνταούρι είναι το πιο φημισμένο θέρετρο της Γεωργίας για αλεξίπτωτο πλαγιάς. Για τον σκοπό αυτό, απασχολούνται έμπειροι εκπαιδευτές, οι οποιοι συνοδεύουν το κοινό στις εν λόγω δραστηριότητες.

Διαδρομές και λιφτ
------------------

Το Γκουνταούρι έχει πίστες σκι που εκτείνονται σε περισσότερα από 64 χλμ καθώς και 15 λιφτ. Ο κάτω σταθμός του πρώτου λιφτ βρίσκεται στα 1.990 μέτρα πάνω από την επιφάνεια της θάλασσας και ο επάνω σταθμός του τελευταίου λιφτ είναι στα 3.279 μέτρα. Τα λιφτ κατασκευάστηκαν από τον αυστρο-ελβετικό κατασκευαστή Doppelmayr. Το πρώτο λιφτ έχει μήκος 1.010 μ. (τρεις καρέκλες), το δεύτερος έχει μήκος 2.310 μ. (τέσσερις καρέκλες) και το τρίτο έχει μήκος 1.060 μ. (τρεις καρέκλες). Υπάρχουν συνολικά ήδη 15 σκι λιφτ  συμπεριλαμβανομένων των τύπων γόνδολα.  Τα λιφτ λειτουργούν από τις 10:00 έως τις 16:00 και από τις 9:00 έως τις 17:00 στο τέλος της χιονοδρομικής σεζόν, όταν το φως της ημέρας διαρκεί περισσότερο.

### Ατύχημα ανατροπής

Στις 16 Μαρτίου 2018, λόγω λάθους του χειριστή, ένα από τα λιφτ άρχισε να κινείται προς τα πίσω με διπλάσια ταχύτητα από την κανονική, προκαλώντας ανατροπή και καταλήγοντας στον τραυματισμό 11 ατόμων.

Δείτε επίσης
------------

* Μπακουριάνι

Παραπομπές
----------

1. ↑  *Georgian Post*.
2. ↑  «Gudauri winter sports resort». *Gudauri.RU*. Ανακτήθηκε στις 14 Ιανουαρίου 2016.
3. ↑  «Heliksir - Causasus heliski. Welcome to Gudauri! Seven reasons to choose Heliksir!». *heliski.travel*. Ανακτήθηκε στις 14 Ιανουαρίου 2016.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Νοεμβρίου 2021. Ανακτήθηκε στις 7 Νοεμβρίου 2021.
5. ↑
6. ↑  Ski-lift accident in Gudauri leaves 11 with injuries, Agenda, Retrieved: 18 March 2018
7. ↑  «Experts Say Operator's Mistake Caused Gudauri Accident». Αρχειοθετήθηκε από το πρωτότυπο στις 23 Μαρτίου 2018. Ανακτήθηκε στις 7 Νοεμβρίου 2021.
8. ↑  «Horrific Chairlift Rollback at Gudauri Ski Resort». *TransWorld SNOWboarding* (στα Αγγλικά). 16 Μαρτίου 2018. Ανακτήθηκε στις 11 Φεβρουαρίου 2019.

Εξωτερικοί σύνδεσμοι
--------------------

 Πολυμέσα σχετικά με το θέμα  Gudauri στο Wikimedia Commons

* GUDAURI.SKI - Official information from Gudauri Ski Resort